**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 25**

(protokols Nr. 2, 23. p.)

**Madonas novada pašvaldības iekšējā normatīvā akta Nr. 6 “Lubānas pilsētas pamatskolas nolikums” izdošanu**

Madonas novada pašvaldības (turpmāk – Pašvaldība) dome 2023. gada 29. jūnijā ir pieņēmusi lēmumu Nr. 399 (protokols Nr. 9, 41. p.) “Par Madonas novada pašvaldības vispārējās izglītības iestādes “Lubānas vidusskola” vidējo izglītības posmu”, ar kuru noteikts mainīt Lubānas vidusskolas tipu izglītības iestāžu klasifikācijā un ar 2025. gada 1. septembri to pārveidot par pamatskolu, kas turpmāk nodrošina pamatizglītības programmu īstenošanu. Pašvaldības dome 2025. gada 12. jūnijā pieņēmusi lēmumu Nr. 318 “Par grozījumiem Madonas novada pašvaldības 2023. gada 29. jūnija lēmumā Nr.399 “Par Madonas novada pašvaldības vispārējās izglītības iestādes “Lubānas vidusskola” vidējo izglītības posmu”, ar kuru noteikts, ka ar 2025. gada 1. septembri Lubānas vidusskolas nosaukums tiek mainīts uz “Lubānas pilsētas pamatskola”.

Saskaņā ar Lubānas vidusskolas nolikuma, kas apstiprināts ar Madonas novada pašvaldības domes 2021. gada 26. augusta lēmumu Nr. 137 (protokols Nr. 8, 16. p.), 53. un 54. punktu grozījumus Lubānas vidusskolas nolikumā var veikt pēc dibinātāja, izglītības iestādes vadītāja vai iestādes padomes iniciatīvas. Grozījumus nolikumā izstrādā izglītības iestāde un apstiprina tās dibinātājs.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā minēto, ir nepieciešams veikt grozījumus Lubānas vidusskolas nolikumā attiecībā uz izglītības iestādē īstenotajām izglītības programmām, ar to saistītajā izglītības procesa organizēšanā un izglītības iestādes nosaukuma maiņu, tādēļ ir sagatavots Lubānas pilsētas pamatskolas nolikums jaunā redakcijā, kas stātos spēkā 2025. gada 1. septembrī.

Noklausījusies sniegto informāciju, pamatojoties uz Izglītības likuma 22. panta pirmo daļu un Vispārējās izglītības likuma 9. panta otro daļu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izdot Madonas novada pašvaldības iekšējo normatīvo aktu Nr. 6 “Lubānas pilsētas pamatskolas nolikums”.
2. Atzīt par spēku zaudējušu ar Madonas novada pašvaldības domes 2021. gada 26. augusta lēmumu Nr. 137 (protokols Nr. 8 16. p.) apstiprināto Lubānas vidusskolas nolikumu (ar grozījumiem, kas izdarīti ar Madonas novada pašvaldības domes 2023. gada 28. februāra lēmumu Nr. 137 (protokols Nr. 3, 55. p.)).
3. Madonas novada Centrālās administrācijas Izglītības pārvaldei nodrošināt Lubānas pilsētas pamatskolas nolikuma aktuālās redakcijas ievietošanu Valsts izglītības informācijas sistēmā.
4. Kontroli par lēmuma izpildi uzdot Madonas novada pašvaldības izpilddirektoram.

*Pielikumā: Lubānas pilsētas pamatskolas nolikums.*

 Domes priekšsēdētājs A. Lungevičs

*G. Puķīte 64860570*